b"\n_START_ARTICLE_\nTorre Blanca (Sitges)\n_START_SECTION_\nDescripci\xc3\xb3\n_START_PARAGRAPH_\nLa Torre Blanca est\xc3\xa0 situada al passeig Mar\xc3\xadtim de Sitges, davant del mar. \xc3\x89s un edifici a\xc3\xafllat, format per soterrani, planta baixa i pis, amb un cos central m\xc3\xa9s elevat, de dos pisos. La fa\xc3\xa7ana principal, de composici\xc3\xb3 sim\xc3\xa8trica, presenta un s\xc3\xb2col de pedra i, a la planta baixa, un cos avan\xc3\xa7at amb tres obertures allindades de grans dimensions, una de les quals d\xc3\xb3na acc\xc3\xa9s a l'habitatge a trav\xc3\xa9s d'un porxo amb cinc esglaons. A la part superior d'aquest pis hi ha un terrat amb balustrada. El primer pis presenta una obertura centrada d'arc carpanell i dues als costats, allindanades. El cos superior t\xc3\xa9 una finestra triple allindanada._NEWLINE_La composici\xc3\xb3 de la fa\xc3\xa7ana posterior \xc3\xa9s similar a la de la principal, llevat del cos d'acc\xc3\xa9s, amb terrassa superior que nom\xc3\xa9s ocupa el cos central.\n_START_SECTION_\nHist\xc3\xb2ria\n_START_PARAGRAPH_\nEs tracta d'una de les primeres obres projectades per l'arquitecte Martino per el conjunt de Terramar. Aquest projecte de ciutat-jard\xc3\xad va ser comen\xc3\xa7at el 1919 coma resultat de la iniciativa del financer Francesc Armengol i Duran. L'edifici presenta modificacions en relaci\xc3\xb3 al projecte original."